Legal Document

Category: 41

Text:
40. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 119558/16550 της 31 Οκτ./11 Νοεμ. 1967 (ΦΕΚ Β΄  668) Περί επεκτάσεως της ασφαλίσεως κατά της ανεργίας εις τους γουνεργάτας Καστοριάς και Σιατίστης. Έχοντες υπ’ όψιν: 1)Τας διατάξεις της παρ. 3 του άρθρ. 11 του Ν.Δ. 2961/54 «περί συστάσεως Οργανισμού Απασχολήσεως και Ασφαλίσεως Ανεργίας». 2)Την υπ’ αριθ. 42462/19.10.67 αναφοράν του ΟΑΑΑ, δι’ ης υπεβλήθη ημίν προς έγκρισιν απόσπασμα πρακτικών της υπ’ αριθ. 1065/5.10.1967 συνεδριάσεως του Δ.Σ. αυτού καθ’ ην ελήφθη η υπ’ αριθ. 10630 απόφασις περί του εν περιλήψει θέματος, αποφασίζομεν: Εγκρίνομεν την υπ’ αριθ. 10630/5.10.67 απόφασιν του Δ.Σ. του ΟΑΑΑ περί επεκτάσεως της ασφαλίσεως κατά της ανεργίας εις τους ελευθέρους (μη συνεταιρισμένους) εργάτας γουναρικών τους παρέχοντας εξηρτημένην εργασίαν εις την περιοχήν Καστοριάς και Σιατίστης, αφ’ ης ούτοι υπήχθησαν δυνάμει της παρ. 4 του άρθρ. 24 του Νόμ. 4476/65, εις την ασφάλισιν του ΙΚΑ, ήτοι από 1.11.65. Η παρούσα δημοσιευθήτω δια της Εφημερίδος της Κυβερνήσεως.